กฎกระทรวงกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลกะลุวอเหนือ และตำบลกะลุวออำเภอเมืองนราธิวาสจังหวัดนราธิวาสพ.ศ.๒๕๔๗[๑] อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่ง หมายความว่า อาคารที่ใช้เพื่อประโยชน์ในการขายปลีก หรือขายส่ง หรือทั้งขายปลีกและขายส่ง ซึ่งสินค้าอุปโภคและบริโภคหลายประเภทที่ใช้ในชีวิตประจำวัน แต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล หรือผลิตภัณฑ์ของชุมชนแนวเขตควบคุมอาคารหมายความว่า พื้นที่บริเวณดังต่อไปนี้ทิศเหนือ จากจุดที่อยู่ห่างจากถนน รพช.นธ. ๕๑๒๗ บรรจบกับถนน รพช.นธ.๕๑๒๖ ไปทางทิศตะวันตกเฉียงเหนือ ตามแนวถนน รพช.นธ. ๕๑๒๗ เป็นระยะ ๔๒๐ เมตร และเป็นเส้นเลียบฝั่งทะเลอ่าวไทย ไปทางทิศตะวันออกเฉียงใต้ บรรจบแนวแบ่งเขตการปกครองระหว่างอำเภอเมืองนราธิวาสกับอำเภอตากใบ จังหวัดนราธิวาสทิศตะวันออก เป็นเส้นเลียบแนวแบ่งเขตการปกครองระหว่างอำเภอเมืองนราธิวาสกับอำเภอตากใบ จังหวัดนราธิวาส ไปทางทิศใต้ ถึงจุดที่อยู่ห่างจากศูนย์กลางถนน รพช.นธ. ๒๐๐๖ ฟากตะวันตก ตามแนวเส้นขนานระยะ ๑๐๐ เมตรทิศใต้ เป็นเส้นขนานระยะ ๑๐๐ เมตร กับศูนย์กลางถนน รพช.นธ. ๒๐๐๖ ฟากตะวันตก ไปทางทิศตะวันตกเฉียงเหนือ บรรจบจุดกึ่งกลางแม่น้ำบางนราทิศตะวันตก เลียบแนวกึ่งกลางแม่น้ำบางนรา ไปทางทิศเหนือ บรรจบริมแม่น้ำบางนรา ฝั่งตะวันออก ตรงจุดที่อยู่ห่างจากจุดบรรจบของถนนสาธารณะไม่ปรากฏชื่อกับริมแม่น้ำบางนรา ฝั่งตะวันออก ไปทางทิศใต้ ตามริมแม่น้ำบางนรา ระยะ ๒๐๐ เมตร เลียบริมแม่น้ำบางนรา ฝั่งตะวันออก ไปทางทิศเหนือ บรรจบลำรางสาธารณะ ฝั่งใต้ เลียบลำรางสาธารณะ ฝั่งใต้ไปทางทิศตะวันตก และทิศตะวันออกเฉียงเหนือ บรรจบจุดเริ่มต้นทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลกะลุวอเหนือ และตำบลกะลุวอ อำเภอเมืองนราธิวาส จังหวัดนราธิวาส ภายในแนวเขตควบคุมอาคารตามแผนที่ท้ายกฎกระทรวงนี้ เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่ ๕๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลง หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้าง ดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับการยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบ]๑. แผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลกะลุวอเหนือและตำบลกะลุวอ อำเภอเมืองนราธิวาส จังหวัดนราธิวาส พ.ศ.๒๕๔๗(ดูข้อมูลภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลกะลุวอเหนือ และตำบลกะลุวอ อำเภอเมืองนราธิวาส จังหวัดนราธิวาส ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๒๐ พฤษภาคม ๒๕๔๘ฐิติพงษ์/พัชรินทร์/ตรวจ๓๑พฤษภาคม ๒๕๔๘A+B[๑] รก.๒๕๔๗/พ๕๑ก/๑๐๙/๓ กันยายน๒๕๔๗